
RAPORT DE SPECIALITATE
privind modificarea  Metodologiei și a tarifelor percepute pentru serviciile prestate  de către Serviciul Public de Administrare a "Centrului Regional de Competențe și Dezvoltare a Furnizorilor în Sectorul Automotive", aprobate prin HCL nr. 278/31.07.2020

                     Prin prezentul raport propunem spre aprobare Consiliului Local al Municipiului Timișoara, modificările aduse Metodologiei de închiriere și Tarifelor percepute pentru serviciile prestate de către Serviciului Public de Administrare CERC, structură aflată în subordinea Consiliului Local al Municipiului Timișoara, înființată prin HCL nr. 188/10.05.2016, anexa 1, 2, 3.
	Serviciul Public de Administrare CERC este un serviciu public de interes local, cu personalitate juridică, gestiune proprie ștampilă și cont propriu deschis la Trezorerie, care are misiunea de a încuraja investițiile în sectorul automotive pentru susținerea dezvoltării durabile a Polului de Creștere Timișoara - prin implementarea unui pachet de servicii și a unor programe de training în beneficiul înteprinderilor din sectorul automotive.
	Obiectul de activitate al Serviciului Public de Administrare CERC îl constituie administrarea și gestionarea proprietății nerezidențiale a Municipiului Timișoara - Centrul Regional de Dezvoltare și Competență a Furnizorilor în Sectorul Automotive , cu dotările tehnico-edilitare aferente.
	Principalele surse de finanțare ale Centrului Regional de Competențe și Dezvoltare a Furnizorilor în Sectorul Automotive sunt:
· sursa proprie, bugetul local
· asistența financiara nerambursabilă  - Programul Operațional 2007-2013 - Axa Prioritară 1 - Sprijinirea Dezvoltării durabile a orașului - Poli Urbani de creștere.
                  Conducerea și organizarea activității Serviciului Public de Administrare CERC se asigură de către un Director, în prezent numit prin Dispoziția 973/26.08.2019, care are în subordine următoarele departamente:
· Departamentul adminsitrativ - IT 
· Departamentul Academia de Training 
· Departamentul de marketing
· Departamentul Prototipare și Serie Mică 
· Departamnetul Tehnic
           În conformitate cu art. 7) „Închirierea de spații pentru desfășurarea de activități” din  Metodologia de închiriere a spațiilor din clădirea CERC realizată prin proiectul "Centrul Regional de Competențe și Dezvoltare a Furnizorilor în Sectorul Automotive" - CERC, cod SMIS 39375, tariful lunar de închiriere a fost stabilit la prețul de 21 lei pentru  4,2 mp  începând cu 01.08.2020 pentru o perioadă de 6 luni.
	Motivele care au stat la baza hotărârii Consiliului local nr. 278/31.07.2020 subzistă și în prezent. 
	Astfel, în incinta CERC își desfășoară activitatea un nr. de 8 societăți din industria automotive, după cum urmează:
· SC ELECTRO-VIC PROD SRL, contr. nr. 2/19.06.2019, suprafață 14,04 mp, valoare 334,43 lei/lună, tarif perceput anterior, conform HCL nr. 278/31.07.2020;
· SC MBVTIM CONSULTING SRL, contr. nr. 3/07.08.2019, suprafață 4,2 mp, valoare 100,04 lei/lună tarif perceput anterior, conform HCL nr. 278/31.07.2020;
· SC NEFER PROD IMPEX SRL, contr. nr. 4/26.07.2019, suprafață 4,2 mp, valoare 100,04 lei/lună tarif perceput anterior, conform  HCL nr. 278/31.07.2020;
· SC HCV TECHNOLOGY SRL, contr. nr. 5/16.09.2019, suprafață 4,2 mp, valoare 100,04 lei/lună, tarif perceput anterior, conform HCL nr. 278/31.07.2020;
· SC SCOTISH CIVIL AND INDUSTRIAL MANAGEMENT SRL, contr. nr. 6/21.11.2019, suprafață 4,2 mp, valoare 100,04 lei/lună, tarif perceput anterior, conform HCL nr. 278/31.07.2020;
· SC ASCENT SOFT SRL, contr. nr. 2/30.01.2020, suprafață 4,2 mp, valoare 100,04 lei/lună, tarif perceput anterior, conform HCL nr. 278/31.07.2020;
· SC ARTAN TECHNOLOGIES SRL, contr. cu nr. 29/11.09.2020, suprafață 4, 2 mp, valoare 21 lei/lună;
· SC CONTINENTAL AUTOMOTIVE ROMÂNIA SRL, contr. nr. 71/25.07.2019, suprafață 200 mp, valoare 9374,24 lei/lună la care se adaugă închirierea unei săli de conferințe lunar în funcție de necesitatea companiei la prețul de 207,6 lei/zi x nr. de zile pentru care se va închiria.
Un număr de 7 companii din cele enumerate mai sus fac parte din categoria IMM-urilor, exceptând compania Continental Automotive România SRL. Totodată, ținem să precizăm că aceste companii fac parte din categoria “Număr de firme locate în cadrul structurii de sprijin”, indicator asumat prin proiectul de finanțare, monotorizat de ADR Vest. Având în vedere precizările aduse de către  6 companii dintre cele 7, industria automotive a fost afectată începând cu luna martie 2020, începutul pandemiei COVID-19, astfel:
· întreruperea activității temporare a activității companiei;
· suspendarea contractelor individuale de muncă;
· amânarea încasărilor, din cauza amânării termenelor de predare a proiectelor;
· cerere de ofertă în scădere;
· estimare de regres în cash ;
· reducerea drastică a comenziilor;
· recuperarea defectuasă a creanțelor;
· sistarea unor proiecte majore;
            După cum este bine cunoscut, impactul pandemiei COVID-19 a afectat întreaga economie globală, generând efecte negative în activitatea  tuturor companiilor. Categoria firmelor încadrate ca IMM au avut mai mult de suferit în această perioadă de stopare a activității, motiv pentru care 2 dintre firmele locate în clădirea CERC, afectate grav din punct de vedere financiar, doresc să elimine cât mai multe costuri recurgând la solicitarea de renunțare la spațiul închiriat.          
           Având în vedere că industria automotive a suferit o cădere începând cu luna martie 2020 și până în momentul de față, cauzată de apariția pandemiei COVID-19 și o reducere a activității, implicit a numărului de personal angajat, propunem prelungirea perioadei în care se percep tarife diminuate cu 6 luni, începând cu 01.02.2021,  tarifelor propuse în Metodologia de închiriere a spațiilor din clădirea CERC realizată prin proiectul "Centrul Regional de Competențe și Dezvoltare a Furnizorilor în Sectorul Automotive" - CERC, cod SMIS 39375 și Tarifelor serviciilor prestate aprobate în anul 2020, conform HCL nr. 278/31.07.2020 pentru firmele din categoria IMM, care au deschis sediu social/punct de lucru în clădirea CERC pentru o perioadă de 6 luni, după cum urmează: 
5 leil/mp pentru o perioadă de 6 luni, începând cu 01.02.2021, clauză aplicată doar companiilor din categoria IMM-urilor cu punct de lucru/sediu social deschis în clădirea CERC;
      	Acestă  diminuare majoră de tarife este necesară să fie aplicată  pentru o perioadă de 6 luni datorită perioadei critice generate de COVID-19, care a influențat activitatea companiilor locate prin  înregistrarea de reduceri de comezi, lipsa de noi contracte la nivelul firmelor locate, afectarea serioară a cash flow-ului în următoarele 6 luni ( estimare de regres de la 30% la 40%, respectiv recuperare defectuasă a creanțelor), reducerea numărului de angajați. 
	Luând în considerare posibilitatea intrării în incapacitate de plată a companiilor locate, fapt care va determina rezilierea contractelor de închiriere și scăderea numărului de firme din categoria IMM-urilor locate în clădirea CERC, indicator de proiect asumat prin contractul de finanțare cod SMIS 39375, este imperior necesar adoptarea unor măsuri de sprijin adresate IMM-rilor prin diminuarea majoră a tarifelor percepute pentru o perioadă de 6 luni, modificare  adresată strict companiilor din categoria IMM-urilor.
		      Modificările propuse prin prezentul raport se întemeiază pe principiul bunei gestionări a activității Centrului Regional de Competențe și Dezvoltare a Furnizorilor în Sectorul Automotive, având în vedere criza genrată de pandemia COVD-19 la nivel mondial, aspect care justifică și impune luarea măsurii diminuării tarifelor de închiriere pentru companiile din categoria IMM-urilor în mod corespunzător. Pe același considerent și având în vedere necesitatea îndeplinirii indicatorilor asumați prin proiectul de finanțare și închiderea proiectului de către ADR Vest este și propunerea privind modificarea acestor tarife pentru companiile din categoria IMM-urilor cu puncte de lucru/sediu social deschise în clădirea CERC.
          Menționez faptul că modificările propuse urmează a intra în vigoare după aprobarea Hotărârii de Consiliu Local, respectiv din 01.02.2021.
                    Fata de cele prezentate mai sus, conform OUG nr. 57/2019 privind Codul Administrativ,  se inainteaza Consiliului local spre dezbatere si aprobare, proiectul de hotarare privind aprobarea modificărilor din cadrul  Metodologiei și a Tarifelor percepute pentru serviciile prestate de către  Serviciului Public de Administrare a "Centrului Regional de Competențe și Dezvoltare a Furnizorilor în Sectorul Automotive", aprobate prin HCL nr. 278/31.07.2020.

